კანტონი 10

კანტონი 10 (ხორ. Županija 10; ბოსნ. Kanton 10; სერბ. Кантон 10) — ბოსნია და ჰერცეგოვინის შემადგენლობაში შემავალი ბოსნია და ჰერცეგოვინის ფედერაციის 10 კანტონიდან ერთ-ერთი. სახელწოდება ადგილობრივ დონეზე კანტონს უწოდებენ ჰერცეგბოსნიას (ხორ. Hercegbosanska županija), მაგრამ ბოსნია და ჰერცეგოვინის ფედერაციის საკონსტიტუციო სასამართლოს გადაწყვეტილებით აღნიშნული სახელწოდება არაკონსტიტუციურია, რადგან სახელწოდება შეიცავდა ბოსნიის ომის პერიოდში არსებული ხორვატული სახელმწიფოს, ჰერცეგ-ბოსნიის ხორვატთა რესპუბლიკის სახელწოდებას. კანტონს ასევე უწოდებენ დასავლეთ ბოსნიის კანტონს (ბოსნ. Zapadnobosanski kanton) მდებარეობის გამო და ლივნოს კანტონს (ბოსნ. Livanjski kanton) ადმინისტრაციული ცენტრის გამო. გეოგრაფია კანტონი მდებარეობს ქვეყნის დასავლეთ ნაწილში. კანტონის ადმინისტრაციული ცენტრია ლივნო. კანტონი შედგება 6 თემისაგან. 2003 წლისათვის კანტონის მოსახლეობის 79 %-ს შეადგენდნენ ხორვატები, 12,4 %-ს - სერბები, ხოლო 8,2 % - ბოსნიელები. რესურსები ინტერნეტში კანტონის ტურისტული საიტი დაარქივებული 2007-07-16 საიტზე Wayback Machine. (ხორვატული) სქოლიო